**ANEXA**

**la Hotărârea nr. \_\_\_\_ /\_\_\_\_2023**

**a Consiliului local al municipiului Bistriţa**

**REGULAMENT**

**DE INSTITUIRE ȘI ADMINISTRARE**

**A TAXEI SPECIALE DE SALUBRIZARE**

**în municipiul Bistriţa**

CUPRINS

[1. DISPOZIȚII GENERALE 4](#_Toc425085061)

[2. MODALITĂȚI DE STABILIRE A TAXEI SPECIALE DE SALUBRIZARE 9](#_Toc425085062)

[2.1. Condiții generale 9](#_Toc425085063)

[2.2 Declarații de impunere 10](#_Toc425085064)

[2.3. Modalitatea de calcul a taxei speciale de salubrizare 13](#_Toc425085065)

[3. TERMENE ȘI MODALITĂȚI DE PLATĂ A TAXEI SPECIALE DE SALUBRIZARE 16](#_Toc425085067)

[4. FACILITĂȚI PRIVIND PLATA TAXEI SPECIALE DE SALUBRIZARE 17](#_Toc425085068)

[5. GESTIONAREA VENITURILOR ȘI CHELTUIELILOR AFERENTE SERVICIULUI DE SALUBRIZARE 18](#_Toc425085069)

[6. SANCȚIUNI 18](#_Toc425085070)

[7. DISPOZIȚII FINALE 19](#_Toc425085071)

ANEXE

|  |  |
| --- | --- |
| **Anexa nr. 1** | Declarația de impunere în vederea stabilirii cuantumului taxei speciale de salubrizare datorată de proprietari de imobile persoane fizice (pentru locuința proprie şi pentru imobileînchiriate altor persoane fizice) şi de chiriaşi înlocuinţe proprietate de stat/U.A.T. |
| **Anexa nr. 2** | Declarația de impunere în vederea stabilirii cuantumului taxei speciale de salubrizare datorată de proprietari de imobile persoane fizice/juridice (pentru imobile închiriate persoanelor juridice) |
| **Anexa nr. 3** | Declarația de impunere în vederea stabilirii cuantumului taxei speciale de salubrizare datorată de persoane juridice proprietari de imobile, închiriate persoanelor fizice |
| **Anexanr. 4** | Declarația de impunere în vederea stabilirii cuantumului taxei speciale de salubrizare datorată de persoane juridice (proprietari de imobile sau care desfășoară activităţi în imobile închiriate) |
| **Anexanr. 5** | Declarația rectificativă de impunere în vederea stabilirii cuantumului taxei speciale de salubrizare datorată de proprietari de imobile (pentru locuința proprie şi cele închiriate altor persoane fizice) şi de chiriaşi înlocuinţe proprierate de stat/U.A.T. |
| **Anexa nr. 6** | Declarația rectificativă de impunere în vederea stabilirii cuantumului taxei speciale de salubrizare datorată de utilizatorii casnici proprietari de imobile (pentru imobile închiriate persoanelor juridice) |
| **Anexa nr. 7** | Declarația rectificativă de impunere în vederea stabilirii cuantumului taxei speciale de salubrizare datorată de persoane juridice proprietari de imobile, închiriate persoanelor fizice |
| **Anexa nr. 8** | Declarația rectificativă de impunere în vederea stabilirii cuantumului taxei speciale de salubrizare datorată de persoane juridice (proprietari de imobile sau care desfășoară activități în imobile închiriate) |
| **Anexa nr. 9** | Mecanismul ”Plăteşte Pentru Cât Arunci” (PPCA) |
| **Anexa nr. 10** | Tarifele pentru colectarea, transportul şi eliminarea deşeurilor provenite de la utilizatori, generate de activităţi de reamenajare şi/sau reabilitare interioară și/sau exterioară a spaţiilor aflate în proprietatea lor, colectarea deşeurilor de la evenimente speciale, a deşeurilor voluminoase la cerere, realizate în baza unui contract încheiat direct între operatorul de salubrizare şi generatorii de deşeuri |
| **Anexa nr. 11** | Formule de Calcul |

1. **DISPOZIȚII GENERALE**

Strategia de Dezvoltare a Serviciului Public de Salubrizare pentru Proiectul „Sistem de Management Integrat al Deșeurilor în Județul Bistrița-Năsăud”, aprobată de către reprezentanții tuturor unităților administrativ-teritoriale din județ, prevede că, pentru asigurarea finanțării serviciilor de colectare, transport, sortare, compostare și depozitare, precum și pentru asigurarea conformării la prevederile legislative, se stabilesc, în condițiile legii, **taxe speciale în sarcina beneficiarilor acestor servicii** (utilizatori casnici și non-casnici).

Conform prevederilor:

* Legii nr.273/2006 privind finanţele publice locale, cu modificările şi completările ulterioare, art. 30: „(1) Pentru funcţionarea unor servicii publice locale, create în interesul persoanelor fizice şi juridice, consiliile locale (...), aprobă taxe speciale. (2) Cuantumul taxelor speciale se stabileşte anual, iar veniturile obţinute din acestea se utilizează integral pentru acoperirea cheltuielilor efectuate pentru înfiinţarea serviciilor publice de interes local, precum şi pentru finanţarea cheltuielilor curente de întreţinere şi funcţionare a acestor servicii. (...) (6) Taxele speciale se fac venit la bugetul local şi se încasează numai de la persoanele fizice şi juridice carebeneficiază de serviciile publice locale pentru care s-au instituit taxele respective”.
* Legii nr. 227/2015 privind Codul Fiscal, cu modificările şi completările ulterioare, art. 454: ”Impozitele şi taxele locale sunt după cum urmează:

a) impozitul pe clădiri şi taxa pe clădiri;

b) impozitul pe teren şi taxa pe teren;

c) impozitul pe mijloacele de transport;

d) taxa pentru eliberarea certificatelor, avizelor şi autorizaţiilor;

e) taxa pentru folosirea mijloacelor de reclamă şi publicitate;

f) impozitul pe spectacole;

g) taxele speciale;

h) alte taxe locale.”

și art.484 alin. (1) - (3): ”(1) Pentru funcţionarea unor servicii publice locale create în interesul persoanelor fizice şi juridice, precum şi pentru promovarea turistică a localităţii, consiliile locale, judeţene şi Consiliul General al Municipiului Bucureşti, după caz, pot adopta taxe speciale.

(2) Domeniile în care consiliile locale, judeţene şi Consiliul General al Municipiului Bucureşti, după caz, pot adopta taxe speciale pentru serviciile publice locale, precum şi cuantumul acestora se stabilesc în conformitate cu prevederile Legii nr. 273/2006 privind finanţele publice locale, cu modificările şi completările ulterioare.

(3) Taxele speciale se încasează numai de la persoanele fizice şi juridice care beneficiază de serviciile oferite de instituţia sau serviciul public de interes local, potrivit regulamentului de organizare şi funcţionare al acestora, sau de la cele care sunt obligate, potrivit legii, să efectueze prestaţii ce intră în sfera de activitate a acestui tip de serviciu.”

* Legii nr. 101/2006 a serviciului de salubrizare a localităţilor, republicată, cu modificările și completările ulterioare, art. 34-36:

„ART. 34 Finanţarea cheltuielilor de funcţionare, reabilitare şi dezvoltare a serviciului de salubrizare şi a cheltuielilor de investiţii pentru realizarea infrastructurii aferente acestuia se face cu respectarea legislaţiei în vigoare privind finanţele publice locale, în ceea ce priveşte iniţierea, fundamentarea, promovarea şi aprobarea investiţiilor publice, a principiilor prevăzute la art. 43 alin. (2) din Legea nr. 51/2006, republicată, cu modificările şi completările ulterioare, precum şi a următoarelor principii:

a) recuperarea integrală de către operatori, prin tarife, taxe de salubrizare sau, după caz, subvenţii de la bugetul local, a costurilor de operare şi a investiţiilor pentru înfiinţarea, reabilitarea şi dezvoltarea sistemelor de salubrizare;

b) menţinerea echilibrului contractual.

ART. 35

(1) În funcţie de modalitatea de plată stabilită şi de natura activităţilor prestate, atât în cazul gestiunii directe, cât şi în cazul gestiunii delegate, pentru asigurarea finanţării serviciului de salubrizare, utilizatorii achită contravaloarea serviciului de salubrizare prin:

a) tarife, în cazul prestaţiilor de care beneficiază individual, pe bază de contract de prestare a serviciului de salubrizare;

b) taxe de salubrizare, în cazul prestaţiilor de care beneficiază individual fără contract;

c) taxe şi impozite locale, în cazul prestaţiilor efectuate în beneficiul întregii comunităţi locale, pe căile publice şi/sau pe spaţiile din domeniul public şi privat al unităţii/subdiviziunii administrativ-teritoriale. Plata contravalorii prestaţiilor se face pe baza facturilor emise de către operator, la tarifele aprobate de autoritatea deliberativă a unităţii/subdiviziunii administrativ-teritoriale sau, după caz, de adunarea generală a asociaţiei de dezvoltare intercomunitară şi fundamentate de operator, în conformitate cu normele metodologice elaborate şi aprobate de A.N.R.S.C.

(2) Tarifele şi taxele de salubrizare pentru utilizatori se calculează şi se aprobă:

a) în lei/persoană/lună, în cazul utilizatorilor casnici, persoane fizice şi asociaţii de proprietari/locatari;

b) în lei/tonă şi în lei/mc, în cazul utilizatorilor noncasnici, persoane juridice, altele decât asociaţiile de proprietari.

(3) Autorităţile administraţiei publice locale au obligaţia să implementeze instrumentul economic "plăteşte pentru cât arunci" în conformitate cu prevederile art. 17 alin. (5) lit. h) din Ordonanţa de urgenţă a Guvernului nr. 92/2021, aprobată cu modificări şi completări prin Legea nr. 17/2023.

(4) În raporturile juridice/contractuale dintre autorităţile administraţiei publice locale sau, după caz, dintre asociaţiile de dezvoltare intercomunitară şi operatorii care desfăşoară activităţi de salubrizare pe fluxul deşeurilor municipale se aplică exclusiv tarife fundamentate în lei/tonă.

(5) Nivelul tarifelor ofertate/negociate în cadrul procedurilor de atribuire a contractelor de delegare a gestiunii se fundamentează pe elemente de cheltuieli, în baza fişelor de fundamentare pentru stabilirea tarifelor la activităţile specifice serviciului de salubrizare întocmite de către operatori, conform prevederilor art. 43 alin. (1). Autorităţile contractante au obligaţia să prevadă în caietul de sarcini faptul că tarifele ofertate trebuie să fie însoţite de fişele de fundamentare pe elemente de cheltuieli, în caz contrar oferta fiind considerată neconformă, în conformitate cu prevederile art. 137 alin. (3) lit. a) din Normele metodologice de aplicare a prevederilor referitoare la atribuirea contractului de achiziţie publică/acordului-cadru din Legea nr. 98/2016 privind achiziţiile publice, aprobate prin Hotărârea Guvernului nr. 395/2016, cu modificările şi completările ulterioare, sau, după caz, art. 89 alin. (3) lit. a) din Normele metodologice de aplicare a prevederilor referitoare la atribuirea contractelor de concesiune de lucrări şi concesiune de servicii din Legea nr. 100/2016 privind concesiunile de lucrări şi concesiunile de servicii, aprobate prin Hotărârea Guvernului nr. 867/2016, cu modificările şi completările ulterioare.

(6) Autoritatea contractantă trebuie să se asigure că orice majorări ale tarifelor sau acoperirea parţială/totală a acestora prin taxă pentru anumite categorii de utilizatori finali, ulterior datei semnării contractului, vor respecta inclusiv legislaţia din domeniul achiziţiilor publice şi cea din domeniul ajutorului de stat, având în vedere faptul că o modificare semnificativă a contractului impune, conform legislaţiei privind achiziţiile publice, reatribuirea acestuia, şi măsura ar putea fi incidentă cu legislaţia din domeniul ajutorului de stat.

(7) În cazul operatorilor care au încheiate contracte de delegare a gestiunii pentru care tarifele ofertate nu au avut la bază o fişă de fundamentare pe elemente de cheltuieli, prima ajustare a tarifelor se va face pe baza fişei de fundamentare, întocmită de către operator, având în vedere cheltuielile realizate în ultimele 12 luni, anterioare propunerii. Nivelul tarifului rezultat nu va depăşi nivelul tarifului actual, ajustat cu indicele de creştere a parametrului de ajustare.

(8) Ajustarea ori modificarea ulterioară a tarifelor/taxelor prevăzute la alin. (7) se face de către autorităţile administraţiei publice locale, la solicitarea operatorilor, cu respectarea normelor metodologice elaborate de A.N.R.S.C.

(9) Nivelul tarifelor şi taxelor de salubrizare se stabileşte astfel încât:

a) să acopere costul efectiv al prestării serviciului de salubrizare;

b) să acopere cel puţin sumele investite şi cheltuielile curente de întreţinere şi exploatare a serviciului de salubrizare;

c) să încurajeze investiţiile de capital;

d) să respecte şi să asigure autonomia financiară a operatorului.

ART. 36

(1) Aplicarea de către operatori de tarife neaprobate sau mai mari decât cele aprobate este interzisă, iar sumele încasate necuvenit se restituie către bugetele locale sau către utilizatorii de la care au fost încasate.

(2) Tarifele aprobate trebuie să conducă la atingerea următoarelor obiective:

a) asigurarea prestării serviciului de salubrizare la nivelurile de calitate şi indicatorii de performanţă stabiliţi de către autorităţile administraţiei publice locale sau, după caz, de asociaţiile de dezvoltare intercomunitară prin caietul de sarcini, regulamentul serviciului şi prin contractele de delegare a gestiunii;

b) realizarea unui raport calitate-cost cât mai bun pentru serviciul de salubrizare prestat pe perioada angajată şi asigurarea unui echilibru între riscurile şi beneficiile asumate de părţile contractante;

c) asigurarea funcţionării eficiente a serviciului de salubrizare şi a exploatării bunurilor aparţinând domeniului public şi privat al unităţilor administrativ-teritoriale, afectate serviciului de salubrizare, precum şi asigurarea protecţiei mediului.”

* Legii nr. 101/2006 a serviciului de salubrizare a localităţilor, republicată, cu modificările și completările ulterioare, art. 2 alin. (5) Autorităţile administraţiei publice locale ale unităţilor administrativ-teritoriale/sectoarelor municipiului Bucureşti au obligaţia:

a) să implementeze un sistem de gestionare, pe 4 fracţii, a deşeurilor de hârtie, metal, plastic şi sticlă din deşeurile municipale, format din staţii de transfer şi staţii de sortare, după caz, împreună cu puncte de colectare/sisteme de colectare individuală din "poartă în poartă", centre de colectare prin aport voluntar şi insule ecologice digitalizate dotate cu recipiente/containere dedicate pentru colectarea separată a respectivelor deşeuri, inclusiv să atribuie, individual sau în asociere, contractele de delegare a gestiunii activităţii de transfer deşeuri municipale şi contractele de delegare a gestiunii activităţii de sortare;

b) să implementeze un sistem de gestionare a deşeurilor reziduale din deşeurile municipale, format din staţii de transfer, instalaţii de tratare mecanobiologice, inclusiv parte a instalaţiilor integrate de tratare şi/sau depozite de deşeuri împreună cu puncte de colectare/sisteme de colectare individuală din "poartă în poartă", insule ecologice digitalizate compuse din ansambluri pentru colectarea separată a deşeurilor reziduale, inclusiv să atribuie, individual sau în asociere, contractele de delegare a gestiunii activităţii de transfer deşeuri municipale, contractele de delegare a gestiunii activităţii de tratare mecanobiologică, contractele de delegare a gestiunii activităţii de eliminare, prin depozitare, a deşeurilor reziduale din deşeurile municipale;

c) să implementeze un sistem de gestionare a biodeşeurilor din deşeurile municipale, format din staţii de transfer, instalaţii de compostare şi/sau instalaţii de digestie anaerobă împreună cu puncte de colectare/sisteme de colectare individuală din "poartă în poartă", centre de colectare prin aport voluntar, insule ecologice digitalizate dotate cu recipiente/containere dedicate pentru colectarea separată a biodeşeurilor şi/sau să doteze gospodăriile populaţiei cu unităţi de compostare individuală, inclusiv să atribuie, individual sau în asociere, contractele de delegare a gestiunii activităţii de tratare aerobă şi/sau de tratare anaerobă a biodeşeurilor colectate separat şi, după caz, contractele de delegare a gestiunii activităţii de transfer deşeuri municipale;

d) să implementeze, până la data de 1 ianuarie 2025, colectarea separată a deşeurilor textile;

e) să implementeze, până la data de 1 ianuarie 2025, colectarea separată a deşeurilor periculoase din deşeurile menajere.

* O.U.G. nr. 92/2021 privind regimul deşeurilor, cu modificările şi completările ulterioare, art. 17 alin. (5) „Autorităţile administraţiei publice locale ale unităţilor administrativ-teritoriale sau, după caz, subdiviziunile administrativ-teritoriale ale municipiilor, respectiv asociaţiile de dezvoltare intercomunitară ale acestora, după caz, au următoarele obligaţii:

a) să asigure colectarea separată cel puţin pentru deşeurile de hârtie, metal, plastic şi sticlă, iar până la data de 1 ianuarie 2025 şi pentru textile din deşeurile municipale, să stabilească dacă gestionarea acestor deşeuri se face în cadrul unui singur contract de delegare a serviciului de salubrizare sau pe mai multe tipuri de materiale/contract/contracte distincte pentru toate tipurile de materiale/pe tip de material şi să organizeze atribuirea conform deciziei luate;

b) să atingă un nivel de pregătire pentru reutilizare şi reciclare de minimum 50% din masa totală generată, minim pentru deşeurile de hârtie, metal, plastic şi sticlă provenind din deşeurile menajere sau, după caz, din alte surse, în măsura în care aceste fluxuri de deşeuri sunt similare deşeurilor care provin din gospodării;

c) să atingă, până în anul 2025 un nivel minim de pregătire pentru reutilizare şi reciclarea deşeurilor municipale de 55% din masă;

d) să atingă, până în anul 2030 un nivel minim de pregătire pentru reutilizare şi reciclarea deşeurilor municipale de 60% din masă;

e) să atingă, până în anul 2035 un nivel minim de pregătire pentru reutilizare şi reciclarea deşeurilor municipale de 65% din masă;

f) să includă în caietele de sarcini şi în contractele de delegare a gestiunii serviciului de salubrizare, în aplicarea principiilor prevăzute la art. 3 din Legea serviciului de salubrizare a localităţilor nr. 101/2006, republicată, cu modificările şi completările ulterioare, tarife distincte pentru activităţile desfăşurate de operatorii de salubrizare pentru gestionarea deşeurilor prevăzute la lit. a), respectiv pentru gestionarea deşeurilor, altele decât cele prevăzute la lit. a);

g) să stabilească şi să includă în caietele de sarcini, în contractele de delegare a gestiunii serviciului de salubrizare şi în regulamentele serviciului de salubrizare indicatori de performanţă pentru fiecare activitate din cadrul serviciului de salubrizare, care să cuprindă indicatorii prevăzuţi în anexa nr. 5, astfel încât să atingă obiectivele de reciclare prevăzute la lit. b) - e) şi penalităţi pentru nerealizarea lor;

h) să implementeze, cu respectarea prevederilor Ordonanţei Guvernului nr. 21/1992 privind protecţia consumatorilor, republicată, cu modificările şi completările ulterioare, instrumentul economic "plăteşte pentru cât arunci", bazat pe unul sau mai multe dintre următoarele elemente:

(i) volum;

(ii) frecvenţă de colectare;

(iii) greutate;

(iv) saci de colectare personalizaţi;

i) să stabilească şi să aprobe pentru beneficiarii serviciului de salubrizare taxe/tarife distincte pentru gestionarea deşeurilor prevăzute la lit. a), respectiv pentru gestionarea deşeurilor, altele decât cele prevăzute la lit. a), şi sancţiuni aplicabile în cazul în care beneficiarul serviciului nu separă în mod corespunzător fluxurile de deşeuri stabilite prin Legea serviciului de salubrizare a localităţilor nr. 101/2006, republicată, cu modificările şi completările ulterioare;

j) să aplice după aprobarea tarifelor/taxelor prevăzute la lit. i) pentru gestionarea deşeurilor prevăzute la lit. a) valoarea contribuţiei pentru economia circulară prevăzută la art. 9 alin. (1) lit. c) din Ordonanţa de urgenţă a Guvernului nr. 196/2005 privind Fondul pentru mediu, aprobată cu modificări şi completări prin Legea nr. 105/2006, cu modificările şi completările ulterioare, numai pentru cantităţile de deşeuri destinate a fi eliminate prin depozitare rezultate din aplicarea indicatorilor de performanţă prevăzuţi în contracte;

k) să aplice după aprobarea tarifelor/taxelor prevăzute la lit. i) pentru gestionarea deşeurilor, altele decât cele prevăzute la lit. a), valoarea contribuţiei pentru economia circulară prevăzută în Ordonanţa de urgenţă a Guvernului nr. 196/2005, aprobată cu modificări şi completări prin Legea nr. 105/2006, cu modificările şi completările ulterioare, pentru cantităţile de deşeuri destinate a fi eliminate prin depozitare;

l) să stabilească prin contracte de delegare în sarcina operatorilor de salubrizare suportarea costurilor aferente achitării contribuţiei prevăzute la lit. j) şi k) pentru cantităţile de deşeuri municipale destinate a fi depozitate care depăşesc cantităţile corespunzătoare indicatorilor de performanţă prevăzuţi în contracte;

m) să organizeze, să gestioneze şi să coordoneze activitatea de colectare a deşeurilor provenite de la lucrări pentru care nu este necesară emiterea unei autorizaţii de construire/desfiinţare potrivit art. 11 din Legea nr. 50/1991, republicată, cu modificările şi completările ulterioare;

n) să organizeze, să gestioneze şi să coordoneze activitatea de colectare a deşeurilor provenite de la lucrări de construcţii abandonate pe teritoriul lor administrativ.”

* Legii nr. 249/2015 privind modalitatea de gestionare a ambalajelor şi a deşeurilor de ambalaje, cu modificările şi completările ulterioare, art. 16 alin. (1) Operatorii economici sunt responsabili pentru preluarea şi valorificarea de la consumatori/utilizatori finali a ambalajelor/deşeurilor de ambalaje după cum urmează:

a) operatorii economici care introduc pe piaţa naţională produse ambalate, operatorii economici care importă/achiziţionează intracomunitar produse ambalate pentru utilizare/consum propriu sunt responsabili pentru deşeurile generate de ambalajele primare, secundare şi terţiare folosite pentru ambalarea produselor lor, cu excepţia ambalajelor de desfacere care sunt folosite pentru ambalarea, la locul de vânzare, a produselor;

b) operatorii economici care supraambalează produse ambalate individual în vederea revânzării/redistribuirii sunt responsabili pentru deşeurile generate de ambalajele secundare şi terţiare pe care le introduc pe piaţa naţională;

c) operatorii economici care introduc pe piaţa naţională ambalaje de desfacere, inclusiv pungi de transport din plastic, sunt responsabili pentru deşeurile generate de respectivele ambalaje;

d) operatorii economici care dau spre închiriere, sub orice formă, cu titlu profesional, ambalaje sunt responsabili pentru respectivele ambalaje.

Art. 16 alin. (4) lit. e): Operatorii economici prevăzuţi la alin. (1) sunt obligaţi: să acopere, începând cu data de 1 ianuarie 2019, costurile pentru colectarea şi transportul, stocarea temporară, sortarea şi, după caz, pentru valorificarea deşeurilor de ambalaje gestionate prin serviciile de salubrizare stabilite potrivit prezentei legi;”

* Ordinului președintelui A.N.R.S.C. nr. 640/2022 privind aprobarea Normelor metodologice de stabilire, ajustare sau modificare a tarifelor pentru activităţile de salubrizare, precum şi de calculare a tarifelor/taxelor distincte pentru gestionarea deşeurilor şi a taxelor de salubrizare, cu modificările și completările ulterioare, art. 36 alin. (1): “ Tarifele activităţilor specifice serviciului de salubrizare se modifică în următoarele situaţii:

a) la modificarea majoră a unuia sau a mai multor elemente de cheltuieli, determinată de modificarea preţurilor de achiziţie din piaţă, a condiţiilor de exploatare sau a obligaţiilor de serviciu public, care au o influenţă în creşterea nivelului tarifelor mai mare decât cea rezultată din aplicarea parametrului de ajustare;

b) la modificarea cheltuielilor cu amortizarea/redevenţa, ca urmare a punerii în funcţiune a unor mijloace fixe rezultate din investiţiile realizate în sistemul de salubrizare şi numai după înregistrarea acestora în contabilitate;

c) la modificarea structurii tarifului ori a nivelului unor elemente de cheltuieli, ca urmare a modificărilor legislative, inclusiv prin actele administrative emise de autorităţile administraţiei publice locale, care vizează introducerea unor noi elemente de cheltuieli ori eliminarea sau modificarea nivelului anumitor elemente de cheltuieli, precum instituirea sau modificarea de taxe, impozite şi contribuţii obligatorii datorate către bugetul de stat, bugetul local sau altor organisme publice;

d) la modificarea cantităţii, volumului sau, după caz, a suprafeţei programate ca urmare a modificării caietului de sarcini ori a modificării cu mai mult de ± 10%, pe o perioadă de 3 luni consecutiv, a cantităţii medii lunare de deşeuri municipale generate şi/sau a cantităţii de deşeuri intrată în staţia de transfer, staţia de sortare, instalaţiile de tratare, depozitul de deşeuri faţă de cantitatea programată din fundamentarea anterioară, cu condiţia respectării indicatorilor de performanţă prevăzuţi în contractul de delegare sau după caz, în hotărârea de dare în administrare.”

* Legea nr. 175/2023 din 19 iunie 2023 privind aprobarea Ordonanţei de urgenţă a Guvernului nr. 125/2022 pentru modificarea şi completarea Ordonanţei de urgenţă a Guvernului nr. 196/2005 privind Fondul pentru mediu;
* Hotărârea nr. 219 din 23.12.2019 a Consiliului Local Bistriţa, privind aprobarea regulamentului de instituire şi administrare a taxei speciale de salubrizare ȋn municipiul Bistriţa şi instituirea taxei speciale de salubrizare pentru anul 2020.

Se aprobă prezentul Regulament de instituire şi administrare a taxei speciale de salubrizare în municipiul Bistriţa, care se completează de drept cu prevederile legislației generale și speciale în materie.

# 2. MODALITĂȚI DE STABILIRE A TAXEI SPECIALE DE SALUBRIZARE

# 2.1. Condiții generale

(1) Pe teritoriul administrativ al municipiului Bistriţa se instituie taxa specială de salubrizare pentru asigurarea următoarelor activități ale serviciului de salubrizare:

* colectarea separată şi transportul separat al deșeurilor municipal și al deșeurilor similare provenind din activități comerciale din industrie și instituții, inclusiv fracții colectate separat; sunt incluse aici şi deşeurile periculoase din deșeurile menajere, deșeurile din construcții și desființări şi deşeurile voluminoase colectate în cadrul campaniilor de colectare; sunt excluse de la taxa specială de salubrizare colectarea și tratarea deşeurilor stradale.
* sortarea deșeurilor reciclabile în stația de sortare;
* organizarea prelucrării, neutralizării și valorificării materiale și energetice a deșeurilor, respectiv compostarea deşeurilor biodegradabile în instalații centralizate;
* administrarea depozitului conform de deşeuri;
* dezvoltarea infrastructurii tehnico-edilitare aferente serviciului de salubrizare;
* costul desfăşurării unei campanii/an pentru colectarea deşeurilor textile, obligaţie care

trebuie implementată până cel târziu la 01.01.2025.

(2) Taxa specială de salubrizare prevăzută de prezentul regulament se instituie începând cu data de 01.01.2024.

(1) Taxa specială de salubrizare se plătește de către beneficiarii serviciului public de salubrizare/ proprietarii imobilelor, persoane fizice sau juridice, situate pe raza municipiului Bistriţa, respectiv:

**a) utilizatori casnici** - persoane fizice sau juridice ce dețin în proprietate imobile cu destinația de locuință;

**b) utilizatori non-casnici** persoane fizice care dețin în proprietate imobile cu altă destinație decât cea de locuință sau persoane juridice (operatori economici, instituţii publice, asociaţii non-profit altele decât asociaţiile de proprietari/locatari, etc.) care desfăşoară activităţi în spaţii concesionate, închiriate, etc. pe raza municipiului Bistriţa sau dețin în proprietate imobile cu altă destinație decât cea de locuință.

(2) Prin excepție de la prevederile alin.(1), în cazul imobilelor proprietate publică sau privată ale statului ori ale unității administrativ-teritoriale, concesionate, închiriate, date în administrare ori în folosință, după caz, taxa specială de salubrizare reprezintă sarcina fiscală a concesionarilor, locatarilor, titularilor dreptului de administrare sau de folosință, după caz. În cazul în care concesionarii, locatarii, titularii dreptului de administrare sau de folosință, persoane de drept public, transmit ulterior altor persoane dreptul de concesiune, închiriere, administrare sau folosințăa imobilului respectiv, taxa specială de salubrizare va fi datorată de prima entitate care nu este de drept public, care a primit dreptul de concesiune, închiriere, administrare sau folosință.

# 2.2.Declarații de impunere

(1) În vederea calculării taxei speciale de salubrizare, proprietarii imobilelor/ beneficiarii serviciului public de salubrizare au obligaţia depunerii:

a) **Declaraţiei de impunere**, dată pe proprie răspundere, conform Anexelor nr. 1- 4 la prezentul regulament, în situația în care nu a fost depusă nicio declarație începând cu anul 2016, precum și în cazul achiziționării unui imobil sau înfiinţării unui punct de lucru;

b) **Declaraţiei rectificative**, conform Anexelor nr. 5- 8 la prezentul regulament, în cazul în care au apărut modificări în componența familială, față de precedenta declarație sau, după caz, în cazul în care au apărut modificări în structura organizatorică a entității (reziliere/înfiinţare punct de lucru, etc.) ȋn vederea calculării taxei speciale de salubrizare, proprietarii imobilelor au obligaţia depunerii unei declaraţii rectificative.

(2) În cazul lipsei declarației de impunere, impunerea taxei se va face din oficiu, conform art. 4 alin (1) din prezentul regulament.

(3) Utilizatorii casnici, proprietari de imobile cu destinație de locuință, au obligația depunerii declarației pentru stabilirea cuantumului taxei speciale de salubrizare, conform Anexei nr. 1 la prezentul regulament. Declaraţia se depune pentru fiecare unitate locativă deţinută, fie că este locuită de proprietar, fie că este închiriată altor persoane fizice.

(4) În cazul imobilelor deținute în proprietate de către persoanele fizice, care sunt închiriate unor persoane juridice care desfăşoară activităţi pe raza municipiului Bistriţa, obligația de depunere a declarației și obligația de a achita taxa de salubrizare revin persoanei juridice care desfăşoară activităţi pe raza municipiului Bistriţa. În acest sens se va depune declaraţia de impunere conform Anexei nr. 4 la prezentul regulament, pentru fiecare imobil ȋnchiriat.

(41) Denumirea de închiriere este generică, prin noţiune înţelegându-se orice tip de contract/convenţie încheiate între proprietarii persoane fizice şi persoana/persoanele juridice prin care se transefera dreptul de folosinţă al imobilului către aceasta/acestea din urmă.

(5) În cazul imobilelor deținute în proprietate de persoane fizice sau juridice, care sunt utilizate pentru desfășurarea de profesii liberale (cabinete de avocatură, birouri de expertiză, birouri notariale, birourile executorilor judecătorești, cabinete medicale, etc.), obligația de a depune declarația și obligația de a achita taxa specială de salubrizare revin persoanelor care desfăşoară profesia liberală. Persoanele care desfășoară profesii liberale sunt asimilate utilizatorilor casnici, datorând taxa în cuantumul stabilit pentru persoanele fizice, în funcție de numărul de membri sau numărul de angajați ce desfășoară profesia respectivă. În acest sens se va depune declarația prevăzută în Anexa nr. l la prezentul regulament.

(6) În cazul imobilelor deținute în proprietate de către persoanele juridice, cu destinația de locuință, care sunt închiriate persoanelor fizice, obligaţia de a depune declarația şi obligația de a achita taxa de salubrizare revin proprietarului imobilului. Se va depune declaraţia prevăzută în Anexa nr. 3 la prezentul regulament, pentru fiecare imobil deținut.

(7) Utilizatorii non-casnici, persoane juridice (proprietari de imobile sau care desfăsoară activităţi în imobile închiriate) au obligaţia de a depune declarația prevăzută în Anexa nr. 4 la prezentul regulament, pentru fiecare imobil deținut/închiriat. În această categorie se includ operatorii economici, instituţiile publice asociațiile non-profit altele decât asociațiile de proprietari/locatari, PFA, care au sediul, punctul de lucru sau care desfăşoară activităţi (economice sau de altă natură) pe teritoriul administrativ al municipiului Bistriţa.

(8) În cazul imobilelor proprietate publică sau privată a statului sau a unității administrativ-teritoriale, concesionate, închiriate, date în administrare ori în folosință, după caz, obligația de a depune declarația și obligația de a achita taxa de salubrizare revin concesionarilor, locatarilor, titularilor dreptului de administrare sau de folosință, după caz. În cazul în care concesionarii, locatarii, titularii dreptului de administrare sau de folosință, persoane de drept public, transmit ulterior altor persoane dreptul de concesiune, închiriere, administrare sau folosință a imobilului respectiv, prima entitate care nu este de drept public, care a primit dreptul de concesiune, închiriere, administrare sau folosință are obligația de a depune declarația și de a achita taxa specială de salubrizare. În cazul utilizatorilor casnici se va depune declarația conform Anexei nr. 1 la prezentul regulament, iar în cazul utilizatorilor non-casnici se va depune declarația conform Anexei nr. 4.

(9) Pentru imobilele cu destinaţia de locuinţă deţinute de persoane fizice sau juridice, pentru care se depune declaraţia cu „0”(zero persoane) se vor anexa în mod obligatoriu documente justificative, cum ar fi:

-adeverinţă eliberată de Asociaţia de proprietari din care să rezulte nelocuirea imobilului;

-facturile utilităţilor (de ex. energie electrică, gaze naturale, apă canal) pentru luna curentă/anterioară;

-alte documente care justifică nelocuirea imobilului;

(91) Declaraţia cu zero persoane produce efecte începând cu luna următoare depunerii declaraţiei de impunere cu zero persoane şi se va actualiza la şase luni, în caz contrar se va impune cuantumul taxei de salubrizare pentru 4 persoane, începând cu luna următoare datei până la care este necesară actualizarea.

(92) Utilizatorii existenţi, care au fost în evidenţele fiscale în perioada 2020-2023 cu declaraţii de impunere cu zero persoane, vor depune în termen de trei luni de la instituirea taxei conform prezentului regulament, documente justificative în vederea actualizării declaraţiilor. În cazul nedepunerii documentelor, se va impune cuantumul taxei de salubrizare pentru 4 persoane începând cu data de 01.04.2024.

(10) Utilizatorii non-casnici au obligația depunerii declarației pentru stabilirea cuantumului taxei speciale de salubrizare conform Anexei nr. 4 la prezentul regulament pentru sediul şi pentru toate punctele de lucru în care desfășoară activități (economice sau de altă natură) pe teritoriul administrativ al municipiului Bistriţa. Declaraţia se depune pentru fiecare imobil. Plata taxei speciale de salubrizare este în sarcina utilizatorilor non-casnici, proprietari sau titulari ai dreptului de concesiune, închiriere, administrare, dare în folosinţă ai imobilelor.

(11) În cazul persoanei juridice, obligația depunerii declarației de impunere pentru stabilirea cuantumului taxei și obligația achitării acesteia revin reprezentantului legal al acesteia.

(12) În caz de deces al titularului dreptului de proprietate asupra imobilului, obligația de depunere a declarației de impunere și obligația de plată a taxei revin moștenitorului/moștenitorilor de drept.

(13) Declarațiile pentru stabilirea cuantumului taxei speciale de salubrizare se depun în 2 exemplare însoțite de copie după actul de identitate/actul de înființare și de orice documente necesare pentru susținerea celor declarate, la Direcţia Economică-Venituri, în termen de 30 zile de la dobândirii imobilelor sau de la data începerii activităţii.

(14) În urma depunerii declarației, utilizatorii vor primi o decizie de impunere în care se va specifica valoarea Taxei de Salubrizarede Bază (TSB) datorată pentru anul în curs. Cuantumul Taxei de Salubrizare de Bază se va publica la sediul Primăriei, pe site-ul acesteia și/sau în mass-media locală și ea va cuprinde un pachet de servicii de colectare predefinit, așa cum este descris ȋn Anexa 9.

(141) Pentru utilizatorii existenţi, decizia de impunere va fi emisă până la finele primului trimestru al fiecărui an, pentru anul în curs.

(15) Operațiunea de regularizare a taxei speciale de salubrizare, ca mecanism al instrumentului economic „*Plătește Pentru Cât Arunci*” se va face semestrial prin diferența între serviciile de salubrizare utilizate efectiv și cele cuprinse în TSB. Detalierea mecanismului de regularizare pentru fiecare tip de utilizator este cuprinsă în Anexa nr. 9 la prezentul Regulament. Suma rezultată în urma regularizării va fi achitată în termen de 30 zile de la data primirii deciziei de impunere, care va fi emisă în maxim 90 de zile de la sfarsitul semestrului. Prima regularizare a taxei va avea loc, pentru perioada cuprinsă între data montării infrastructurii digitale şi ultima zi a anului 2024, iar decizia de impunere privind regularizarea va fi emisă în termen de 90 zile de la sfârşitul anului 2024**.**

(16) Serviciile de salubrizare efectiv utilizate, care vor permite calcularea regularizării față de TSB, vor fi măsurate digital pentru aplicarea instrumentului economic „Plătește Pentru Cât Arunci” (PPCA), conform art.17 alin. (5) lit. h) din O.U.G. nr. 92/2021 privind regimul deșeurilor, republicată, cu modificările și completările ulterioare, astfel:

a) Fiecare recipient de deșeuri reziduale colectat suplimentar față de numărul de colectări incluse în TSB va duce la calcularea de servicii de salubrizare suplimentare, pentru platformele publice de la blocurile de locuințe, fiecare recipient pentru deșeuri reciclabile din plastic/metal colectat sub numărul anual prevăzut pentru respectiva structură familială, conduce la calcularea de servicii suplimentare.

b) Serviciile de colectare astfel măsurate, care permit regularizarea taxei speciale de salubrizare, vor fi calculate prin aplicarea instrumentului economic „Plătește Pentru Cât Arunci”, bazat pe frecvența de colectare și volum, conform mecanismului prevăzut în Anexa nr. 9 la prezentul regulament.

(17) În cazul neprimirii deciziei de impunere până la finele primului trimestru al fiecărui an, respectiv în termen de 90 de zile de la sfârşitul semestrului în cazul regularizării, obligația de plată subzistă, utilizatorii casnici și non-casnici având obligația de a consulta site-ul/avizierul Primăriei municipiului Bistriţa.

(18) Declarațiile pentru stabilirea cuantumului taxei speciale de salubrizare pot fi modificate pe parcursul anului, la cererea utilizatorilor serviciului de salubrizare, prin depunerea unor declarații rectificative, întocmite conform Anexelor nr. 5-8.

(19) Declarațiile rectificative se depun în termen de 30 de zile de la data apariției oricărei modificări a datelor declarației inițiale, urmând ca modificarea taxei de salubrizare să se efectueze începând cu luna următoare depunerii declarației rectificative.

**ART.4**

(1) În cazul nedepunerii declarației pentru stabilirea cuantumului taxei speciale de salubrizare, obligația de plată se va stabili din oficiu, pentru fiecare imobil deținut, după cum urmează:

a) pentru persoanele fizice: pe baza estimării unui număr de 4 persoane;

b) pentru persoanele juridice: pe baza estimării unei cantități de deșeuri reziduale de două tone/lună.

**(**2**)** Stabilirea din oficiu a taxei speciale de salubrizare se face prin emiterea unor decizii de impunere emise în condițiile Codului de procedura fiscală.

(21) Utilizatorii persoane fizice şi juridice care nu au fost în evidenţele fiscale cu privire la taxa de salubrizare anterior intrării în vigoare a prezentului Regulament, au obligaţia depunerii declaraţiei de impunere în termen de 30 de zile de la data instituirii taxei.

(22 ) Utilizatorii persoane fizice şi juridice (operatori economici, instituţii publice, asociaţii non-profit altele decât asociaţiile de proprietari/locatari, etc.) care la data de 31.12.2023 figurează ȋnregistraţi ȋn evidenţa organului fiscal cu taxa specială de salubrizare, nu trebuie să depună o nouă declaraţie de impunere.

(23) În cazul nedepunerii declaraţiei în interiorul acestui termen se vor aplica prevederile art. 4, alin. (1).

# 2.3. Modalitatea de calcul a taxei speciale de salubrizare

**ART. 5**

(1) Din taxa specială de salubrizare se asigură finanțarea următoarelor activități, conform Regulamentului serviciului de salubrizare al Judeţului Bistrița-Năsăud:

1. colectarea separată și transportul separat al deșeurilor municipale și similare (al deşeurilor periculoase din deșeurile menajere cu respectarea principiilor prevăzute în O.U.G. nr. 74/2018, cu excepția celor cu regim special, colectate în cadrul campaniilor de colectare);
2. colectarea separată şi transportul separat al deșeurilor din construcții și desființări, în limita a 200 de kg/gospodărie/an.
3. colectarea deșeurilor voluminoase în cadrul campaniilor şi la predarea în Centrele de Colectare.
4. colectarea deșeurilor periculoase din deșeurile menajere, cu excepția celor cu regim special, la predarea în Centrele de Colectare.
5. sortarea deșeurilor reciclabile de la persoane fizice, agenți economici/instituții publice, colectate separat;
6. colectarea și compostarea deșeurilor verzi, biodegradabile menajere și similare colectate separat în cadrul campaniilor și a celor care provin din deșeurile în amestec de la platformele publice din zona urbană de blocuri de locuințe;
7. depozitarea controlată a deșeurilor municipale.

(2) Pentru stabilirea taxei speciale de salubrizare se vor respecta indicatorii de performanță ai serviciului public de salubrizare prevăzuți în O.U.G. nr. 92/2021 privind regimul deșeurilor, cu modificările şi completările ulterioare, a Legii nr. 249/2015 privind modalitatea de gestionare a ambalajelor și a deșeurilor de ambalaje, cu modificările şi completările ulterioare, și a O.U.G. nr. 196/2005 privind Fondul pentru mediu, cu modificările şi completările ulterioare, respectiv indicatorii de performanță prevăzuți în contractele de delegare ale operatorilor de salubrizare din județul Bistrița-Năsăud:

* Obligaţia de a colecta și transfera Stației de Sortare un procent de minim **10%** din cantitatea totală de deșeuri municipale și similare generate pe raza U.A.T.-ului.
* Obligaţia de a colecta și transfera către Stația de Compostare un procent de minim **48,6%** din cantitatea totală de deşeuri municipale generate pe raza U.A.T.-urilor din mediul urban.
* Obligaţia de a valorifica minim **75%** din cantitatea de deșeuri reciclabile primite la Stația de Sortare, din care minim **60%** din cantitatea sortată valorificabilă să fie deșeuri din ambalaje, al căror cost să facă obiectul achitării costurilor nete de colectare, transport și sortare de către OIREP-uri. (Organisme de Implementare a Responsabilității Extinse a Producătorilor de ambalaje).

(3) Având în vedere țintele menționate la alin. (2), costul unei tone de deșeuri municipale colectate în județul Bistrița-Năsăud, se va determina conform formulelor de calcul cuprinse ȋn Anexa 11 la prezentul Regulament.

***Notă importantă:*** *În cazul în care se vor modifica țintele de colectare separată ale S.M.I.D. Bistrița-Năsăud, atunci formulele de calcul cuprinse în Anexa 11 se vor ajusta în consecință.*

**ART. 6**

(1)Taxa specială de salubrizare are 3 componente:

1. **Taxa de salubrizare de bază** (TSB) - reprezintă costul serviciilor de salubrizare asigurat fiecărui cetățean/agent economic/institutie publică, cu considerarea sistemului de colectare pus la dispoziție precum si a țintelor privind separarea deșeurilor municipale și similare și pe baza indicatorilor tehnico-economici menționați la art. 5.
2. **Regularizarea**, componentă variabilă a taxei de salubrizare - reprezintă costul serviciilor suplimentare, respectiv costul datorat pentru cantitățile suplimentare de deșeuri reziduale generate de utilizatori față de TSB antecalculat, determinate printr-o infrastructură digitală de măsurare la nivelul județului Bistrița Năsăud.
3. **Penalizările,** aplicabile pentru contaminarea fracțiilor reciclabile (plastic/metal, hârtie/carton, deșeuri biodegradabile).

(2) Mecanismul tehnic de aplicare a instrumentului economic „Plătește pentru cât arunci”, frecvenţa ridicării recipienţilor ȋn funcţie de tipul de colectare, descrierea serviciilor incluse în TSB, precum şi modul de calcul al regularizării și al penalizărilor este descris în Anexa nr. 9 la prezentul regulament.

**ART. 7**

(1) Tarifele fracţiilor deşeurilor colectate separat se calculează la sfârşitul fiecărui an calendaristic pentru anul următor și se rectifică la instrucțiunile A.D.I. DEȘEURI Bistrița-Năsăud, dacă indicatorii de performanță (țintele de colectare separată) variază semnificativ între două calculații, pe baza tarifelor (lei/tonă + T.V.A.) operatorului de colectare şi transport, tarife distincte pentru gestionarea deșeurilor reciclabile și reziduale, precum şi a tarifelor operatorului staţiilor de sortare şi compostare de la C.M.I.D. Tărpiu;

(2) La stabilirea nivelului anual al tarifelor fracțiilor de deșeuri colectate separat se iau în calcul următoarele elemente:

1. datele colectate şi centralizate de către Asociația de Dezvoltare Intercomunitară DEȘEURI Bistrița-Năsăud, referitoare la cantităţile de deșeuri provenite de la persoane fizice şi persoane juridice;
2. prevederile Analizei economiceși Financiare, din Studiul de Fundamentare revizuit, Anexă a Contractului de delegare prin concesiune a Serviciului public de salubrizare (Evoluția tarifelor maximale);
3. contribuția la economia circulară, numai pentru deşeurile destinate a fi eliminate prin depozitare, rezultate în urmaaplicării indicatorilor de performanţă prevăzuţi în contracte;
4. costurile tonei de deşeu colectat separat, determinate pe baza indicatorilor de performanţă ai SMID şi pe baza tarifelor aprobate ale Operatorilor de salubritate;
5. veniturile rezultate din vânzarea deșeurilor reciclabile de la stația de sortare și, eventual, din vânzarea compostului rezultat de la stația de compostare, precum și cele obținute de la OIREP (Organizații de Implementare a Responsabilității Extinse a Producătorilor), raportate la cantitatea de deșeuri reciclabile valorificate;
6. facilitățile acordate privind taxa specială de salubrizare, prevăzute în Codul fiscal.

**ART. 8**

Taxa de salubrizare de bază (TSB), ca parte componentă a taxei speciale de salubrizare nu poate depăși nivelul maxim prevăzut în Planul de evoluție a tarifelor, Anexă a Contractului de delegare prin concesiune a Serviciului public de salubrizare (Evoluția tarifelor maximale) coroborat cu indicele de generare al Județului Bistrița-Năsăud.

**ART. 9**

(1) Colectarea, transportul și eliminarea deșeurilor generate de activități de reamenajare și reabilitare interioară și/sau exterioară a imobilelor care depășesc 200kg/utilizator/an, colectarea deşeurilor de la evenimente speciale, precum şi a deşeurilor voluminoase la cerere se va realiza în baza unui contract încheiat direct între operatorul de salubrizare și generatorii de deșeuri.

(2) Pentru activitățile menționate la alin. (1) se va plăti un tarif de către generatorii de deșeuri, aprobat de către A.G.A al A.D.I. DEȘEURI al Județului Bistrița-Năsăud, tarif a cărui valoare este prevazută în Anexa nr. 10.

(3) Deșeurile reziduale depuse lângă platformele de colectare vor fi colectate ca deșeu rezidual suplimentar și vor fi incluse în calculul regularizării aplicabile pentru locatarii arondaţi,în cazul platformelor publice. Operatorul are obligația de a înregistra digital toate aceste goliri suplimentare.

**ART. 10**

Cuantumul Taxei de Salubrizare de Bază și modificarea mecanismului de aplicare a instrumentului economic „Plăteşte pentru cât arunci” (PPCA) se vor aproba prin hotărâre a Consiliului Local.

**ART. 11**

Taxa specială de salubrizare se poate actualiza conform legislației în vigoare, în funcție de următoarele criterii, dar nelimitându-se la acestea:

1. indicele de generare al Județului Bistrița-Năsăud;
2. indicele de inflație la servicii;
3. creșterea costurilor la elementele componente ale tarifului operatorului de salubrizare, dezvoltarea infrastructurii tehnico-edilitare a SMID.

**3. TERMENE ŞI MODALITĂŢI DE PLATĂ A TAXEI SPECIALE DE SALUBRIZARE**

**ART. 12**

(1) Taxa specială de salubrizare, prin componenţa TSB, se datorează lunar, cu termen de plată până în data de 15 a lunii următoare celei în care s-a prestat serviciul de salubrizare. Plata taxei se poate face şi anticipat, pe o perioadă de mai multe luni, sau pentru întregul an. Regularizarea taxei, dacă este cazul, va avea loc semestrial și se datorează în termen de 30 de zile de la emiterea deciziei de impunere.

(2) Ȋn cazul agenţilor economici colectarea deşeurilor se va face de către Supercom S.A. conform programului de colectare stabilit, cu confirmarea agenţilor economici a cantităţii colectate. Lunar, facturile aferente deşeurilor colectate de la agenţii economici, ȋntocmite şi transmise catre municipiul Bistriţa vor fi ȋnsoţite de un borderou nominal cu cantităţile colectate şi confirmate de către utilizatori.

(3) Cu titlu de excepție, utilizatorii casnici și non-casnici care au dobândit/finalizat imobile sau au înfiinţat un sediu sau punct de lucru, au obligația depunerii declarației în termen de 30 de zile de la data dobândirii/finalizării/înfiinţării și datorează taxa specială de salubrizare începând cu data de întâi a lunii următoare celei în care au dobândit/finalizat/au ȋnceput activitatea. Taxa se calculează/datorează proporțional cu numărul lunilor rămase din anul în curs.

(4) Taxa specială de salubrizare plătită în plus se compensează sau se restituie, după caz, în condiţiile prevăzute de Codul de procedură fiscală.

(5) Pentru recuperarea sumelor datorate cu titlu de taxă specială de salubrizare se aplică măsurile de urmărire și executare silită prevăzute de Codul de procedură fiscală.

(6) Taxa specială de salubrizare se încasează de către Direcţia Economică-Venituri în contul IBAN RO96TREZ10121360206XXXXX – Taxe speciale, deschis la Trezoreria municipiului Bistriţa şi se face venit la bugetul local al municipiului Bistriţa.

**4. FACILITĂȚI PRIVIND PLATA TAXEI SPECIALE DE SALUBRIZARE**

**ART. 13**

(1).Se acordă scutirea de la plata taxei de salubrizare, pentru un singur imobil folosit ca domiciliu/reşedinţă, următoarelor categorii de persoane fizice:

a) veteranii de război, văduvele de război şi văduvele nerecăsătorite ale veteranilor de război;

b) persoanele prevăzute la art. 1 al Decretului-lege nr. 118/1990, republicat, cu modificările şi completările ulterioare, şi persoanele fizice prevăzute la art. 1 din Ordonanţa Guvernului nr. 105/1999, aprobată cu modificări şi completări prin Legea nr. 189/2000, cu modificările şi completările ulterioare;

c) persoanele cu handicap grav sau accentuat, personale ȋncadrate ȋn grad de invaliditate şi reprezentanţii legali ai minorilor cu handicap grav sau accentuat şi minorilor ȋncadrati ȋn gradul I de invaliditate;

(11) Pentru a beneficia de scutire de la plata taxei de salubrizare, persoanele fizice menţionate la alin. (1). vor depune o cerere la organul fiscal, însoţită de următoarele documente justificative:

a) Copie document de identitate al solicitantului;

b) Documente din care să reiasă încadrarea într-o categorie din cele prevăzute la alin. (1), respectiv:

- legitimaţie de veteran de război, văduvă de război sau văduvă nerecăsătorită de veteran de război;

- hotărâre/decizie eliberată de Casa Judeţeană de Pensii Bistrița-Năsăud din care să rezulte calitatea de beneficiar al art. 1 din Decretul-lege nr. 118/1990 sau al art. 1 din O.G. nr. 105/1990 aprobată prin Legea nr. 189/2000;

(12) Scutirile se acordă începând cu luna următoare celei în care persoana depune documentele justificative.

(13) Prin excepţie de la prevederile alin. (12), persoanele fizice din categoriile menţionate la alin. (1), lit. a), b) şi c) care sunt în evidenţa serviciului de specialitate cu scutire la plata impozitelor şi taxelor locale (aceste persoane au depus documente justificative la dosarele fiscale până la data intrării în vigoare a prezentului regulament), vor beneficia de scutire la plata taxei de salubrizare.

(2) Cetățenilor care lipsesc din localitate cel puțin 90 de zile consecutive dintr-un an calendaristic și probează acest fapt cu documente justificative de tip viză de flotant, contracte de muncă în străinătate, bilet de călătorie dus-întors etc., li se va recalcula proporțional taxa de salubrizare datorată.

(3) În cazuri de deces/înstrăinare a imobilului/dizolvare a societății, taxa de salubrizare va fi sistată începând cu data de întâi a lunii următoare celei în care a avut loc decesul/înstrăinarea imobilului/dizolvarea societății. Sistarea plății/obligației de plată se face pe bază de cerere însoțită de documente justificative sau din oficiu, conform evidenţelor organului fiscal.

# 5. GESTIONAREA VENITURILOR ȘI CHELTUIELILOR AFERENTE SERVICIULUI DE SALUBRIZARE

**ART. 14**

(1) Direcția Economică -Venituri colectează taxa specială stabilită pentru serviciul de salubrizare şi are următoarele atribuții:

a) urmărește depunerea declarațiilor de către persoanele fizice și juridice și asigură înregistrarea acestora;

b) încasează prin casieria instituţiei de la persoane fizice și juridice taxele speciale stabilite în temeiul Hotărârii Consiliului Local;

c) ține evidența sumelor datorate/încasate defalcat pe tipuri de beneficiari;

d) întocmește evidențe cu persoanele beneficiare de scutiri/facilități de la plata taxei speciale de salubrizare;

e) asigură depunerea în contul special constituit pentru administrarea taxei de salubrizare a sumelor încasate în numerar la casierie;

f) operează în evidențele proprii regularizările, rectificările, scutirile și reducerile prevăzute de actele normative/administrative în vigoare;

g) colaborează cu Direcţia de Infrastructură şi Servicii Bistriţa, precum şi cu A.D.I. DEȘEURI Bistrița-Năsăud, în vederea unei cât mai bune gestionări a Sistemului de Management Integrat al Deşeurilor.

(2) Plata contravalorii serviciilor de salubrizare se realizează de către Direcţia de Infrastructură şi Servicii Bistriţa, direct către operatorii serviciilor de salubrizare, pe baza facturilor însoțite de detalierea cantităților/serviciilor prestate, avizate la plată de către A.D.I. DEȘEURI Bistrița-Năsăud.

(2)1 Direcţia de Infrastructură şi Servicii Bistriţa are următoarele atribuții:

a) ţine evidenţa pe bază de documente justificative a sumelor plătite operatorilor de salubrizare;

b) colaborează cu A.D.I. DEȘEURI Bistrița-Năsăud în vederea unei cât mai bune gestionări a Sistemului de Management Integrat al Deşeurilor;

c) comunică Direcţiei Economice anual (semestrial), sau, după caz, ori de câte ori este nevoie, situaţia sumelor rezultate în urma regularizărilor şi a aplicării penalizărilor pentru toţi utilizatorii. Această situaţie va fi în format electronic şi va fi descărcată în programul de gestionare a impozitelor şi taxelor locale Impotax, prin grija Direcţiei de Infrastructură şi Servicii Bistriţa. În baza acestei situaţii, Direcţia Economică va emite deciziile de impunere corespunzătoare.

d) Situaţia prevăzută la alin. (2)1, lit. c) va include şi lista utilizatorilor care sunt exceptaţi de la plata costurilor suplimentare şi a penalizărilor ca urmare a participării de către aceştia la programul „Reciclează activ”, prevăzut la art. 18 din Anexa nr. 9 la prezentul regulament.

(3) A.D.I. DEȘEURI Bistrița-Năsăud va monitoriza activitățile de colectare, transport, sortare, compostare și depozitare a deșeurilor menajere și similare din Municipiul Bistriţa.

# SANCȚIUNI

**ART. 15**

(1) Declarațiile de impunere/declarațiile rectificative depuse după expirarea termenelor stabilite, declarațiile incomplete și/sau neconforme cu datele reale se sancționează în condițiile legii.

(2) Stabilirea taxei speciale de salubrizare în baza declarațiilor se va face sub rezerva verificării ulterioare.

(2)1 În cazul declarării unor date eronate sau false privind numărul de persoane sau a altor informații necesare calculării taxei, obligația de plată se va stabili retroactiv, cu începere din prima lună a anului în curs sau începând cu data de la care taxa a fost datorată (dacă organul fiscal deţine aceste informaţii). Totodată, declararea neconformă cu realitatea atrage răspunderea contravențională sau penală, după caz.

(2)2 Organele de control mandatate de UAT-uri pot dispune controale inopinate având ca scop confuntarea numărului de utilizatori declarați cu cel cuprins în evidenţele furnizate de asociațiile de proprietari. În cazul în care numărul de utilizatori declaraţi este mai mic decât cel cuprins în evidenţele furnizate de asociațiile de proprietari, se va proceda la impunerea din oficiu a taxei de salubrizare datorate pentru fiecare persoană nedeclarată, cu începere din prima lună a anului în curs, cu notificarea respectivului utilizator.

(3) Neplata taxei la termenele stabilite, respectiv întârzierea la plată, atrage după sine calculul şi plata majorărilor de întârziere, precum şi aplicarea măsurilor de executare silită prevăzute de legislația specială în vigoare.

(4) Neconformarea la obligația de a colecta selectiv deșeurile municipale se sancționează conform Regulamentului serviciului de salubrizare și al legislației în vigoare și se penalizează conform prezentului regulament**.**

# DISPOZIȚII FINALE

**ART. 16**

1. Prezentul regulament-cadru intră în vigoare la data de 01.01.2024.
2. Pe cale de excepție, regularizarea taxei de salubrizare va începe după montarea infrastructurii digitale.

Pe cale de excepție prevederile art. 3 alin 15,16,17, art 6 alin (1) lit. b) și c) art 6 alin2, Anexa 9, vor intra în vigore după montarea infrastructurii digitale, după expirarea termenelor prevăzute de perioada de mobilizare, în conformitate cu Actul adițional încheiat cu operatorii de salubrizare.

(3) Începând cu data intrării în vigoare a prezentului regulament se modifică structura şi cuantumul taxei speciale de salubrizare conform dispoziţiilor instituite de acesta, regularizarea şi penalizările urmând a fi aplicate pe măsura punerii în funcţiune a infrastructurii digitale.

(4) Anexele 1-11 fac parte integrantă din prezentul regulament.