PRIMARIA MUNICIPIULUI BISTRIŢA

DIRECŢIA ECONOMICĂ

DIRECŢIA JURIDICǍ, RESURSE UMANE, ACHIZIŢII PUBLICE

Nr.123703/14.12.2023

**RAPORT**

privind aprobarea Regulamentului de instituire şi administrare a taxei speciale de salubrizare în municipiul Bistriţa şi instituirea taxei speciale de salubrizare începând cu anul 2024

Strategia de Dezvoltare a Serviciului Public de Salubrizare pentru Proiectul „Sistem de Management Integrat al Deșeurilor în Județul Bistrița-Năsăud”, aprobată de către reprezentanții tuturor unităților administrativ-teritoriale din județ, prevede că, pentru asigurarea finanțării serviciilor de colectare, transport, sortare, compostare și depozitare,precum și pentru asigurarea conformării la prevederile legislative, se stabilesc, în condițiile legii, **taxe speciale în sarcina beneficiarilor acestor servicii** (utilizatori casnici și non-casnici).

În acest sens, Consiliul Local al municipiului Bistriţa a adoptat Hotărârea nr. 148/2016 privind aprobarea instituirii taxei speciale de salubrizare şi aprobarea Regulamentului de instituire şi administrare a taxei speciale de salubrizare în municipiul Bistriţa, pentru persoanele fizice, ulterior modificată şi completată, cu modificările şi completările ulterioare.

Sistemul anterior de finanţare al serviciului de salubrizare presupunea următorul mecanism: Operatorul de colectare şi transport îşi fundamenta tariful de colectare al deşeurilor municipale în lei/persoana/lună, distinct pentru mediul urban si mediul rural şi un tarif pentru agenţii economici exprimat în lei/tona. Acest tarif avea inclus şi tarifele practicate la CMID Tărpiu (depozitare, compostare, sortare). Ulterior, mecanismul presupunea fie contractarea individuală cu fiecare gospodărie şi pentru utilizatorii cu care nu se putea încheia contract, instituirea taxei speciale de salubrizare de către UAT, fie instituirea taxei speciale de salubrizare pentru toţi utilizatorii serviciului. Nivelul/ cuantumul taxei speciale de salubrizare instituita de către UAT era identic cu nivelul/cuantumul tarifului fundamentat si aprobat al Operatorului.

OUG nr. 74/2018 a adus o schimbare radicală a sistemului de finanţare al serviciului în scopul implementării noului instrument economic ,,plăteşte pentru cât arunci”, a principiului poluatorul plăteşte, pentru crearea mecanismului necesar acoperirii costului net de către OIREP, în vederea stimulării şi cointeresării utilizatorilor şi UAT-urilor pentru colectarea separată a deşeurilor, etc.

Astfel, **în actualul sistem de finanţare al serviciului**, Operatorul şi-a fundamentat tarife distincte (rezidual si reciclabil) pentru mediul rural si urban, exprimate in lei/tona. De asemenea Operatorul CMID Tărpiu practică tarife exprimate în lei/tonă (depozitare, compostare şi sortare). Toate aceste tarife exprimate în lei/tona vor fi facturate/evidenţiate distinct de către Operatorul de colectare şi transport. Astfel, pe factura lunară emisă se vor regăsi evidenţiate distinct: cantitatea de deşeuri reziduale colectate de înmulţit cu tariful (lei/tona) aferent fracţiei reziduale; cantitatea de deşeuri reciclabile colectata de înmulţit cu tariful aferent, cantitatea depozitata de înmulţit cu tariful practicat la CMID, ş.a.m.d. Aceeaşi OUG nr. 74/2018 menţionează faptul că pe lângă tarifele distincte ale Operatorului (lei/tonă) trebuie stabilite si tarife/taxe distincte pentru utilizatorii serviciului de salubrizare exprimate in lei/persoană/lună.

În cadrul şedinţei AGA A.D.I. Deşeuri Bistriţa-Năsăud din 29.11.2023 au fost aprobate noile tarife distincte ale Operatorului de colectare si transport (lei/tonă) aplicabile începând cu luna ianuarie 2024 şi de asemenea a fost aprobat prin Hotărârea nr. 19/29.11.2023 şi Regulamentul-cadru de instituire şi administrare a taxei speciale de salubrizare în judeţul Bistriţa-Năsăud ce constituie un îndrumar, un set de reguli generale care să faciliteze UAT - urilor instituirea taxei speciale de salubrizare.

Potrivit prevederilor art. 484 din Legea nr. 227/2015 privind Codul fiscal:

*“(1) Pentru* ***funcţionarea unor servicii publice locale create în interesul persoanelor fizice şi juridice****, precum şi pentru promovarea turistică a localităţii, consiliile locale, pot adopta taxe speciale.*

*(2) Domeniile în care consiliile locale., după caz, pot adopta taxe speciale pentru serviciile publice locale, precum şi cuantumul acestora se stabilesc în conformitate cu prevederile Legii nr. 273/2006 privind finanţele publice locale, cu modificările şi completările ulterioare.*

*(3)* ***Taxele speciale se încasează numai de la persoanele fizice şi juridice care beneficiază de serviciile oferite de instituţia sau serviciul public de interes local****, potrivit regulamentului de organizare şi funcţionare al acestora, sau de la cele care sunt obligate, potrivit legii, să efectueze prestaţii ce intră în sfera de activitate a acestui tip de serviciu*."

Potrivit art. 30, alin. (3) din Legea nr. 273/2006 privind finanţele publice locale **“***prin regulamentul aprobat de autoritățile deliberative se vor stabili domeniile de activitate și condițiile în care se pot institui taxele speciale, modul de organizare și funcționare a serviciilor publice de interes local, pentru care se propun taxele respective*”.

Metodologia de calcul, instituire şi administrare a taxei speciale de salubrizare are la bază următorul cadru legal:

* art. 8, alin. (3), lit. j) şi art. 42, alin. (1), lit c) din Legea nr. 51/2006 a serviciilor comunitare de utilităţi publice, republicată, cu modificările şi completările ulterioare;
* art. 6, alin. (1), lit. k) şi art. 34-36 din Legea nr. 101/2006 a serviciului de salubrizare a localităţilor, republicată, cu modificările şi completările ulterioare;
* art. 17, alin. (5) şi art. 22, alin. (1) din Ordonanţa de urgenţă a Guvernului nr. 92/2021 privind regimul deşeurilor, cu modificările şi completările ulterioare;
* art. 30 din Legea nr. 273/2006 privind finanţele publice locale cu modificările şi completările ulterioare;
* art. 454, lit. g) şi art. 484 din Legea nr. 227/2015 privind Codul fiscal, cu modificările si completările ulterioare;
* Hotărârii Guvernului nr. 1/2016 pentru aprobarea Normelor metodologice de aplicare a Legii nr. 227/2015 privind Codul fiscal, cu modificările si completările ulterioare;
* Ordonanţei de urgenţă a Guvernului nr. 196/2005 privind Fondul pentru mediu, aprobată cu modificări şi completări prin Legea nr. 105/2006, cu modificările și completările ulterioare;
* Ordinului nr. 578/2006 al Ministrului Mediului, Apelor și Pădurilor pentru aprobarea Metodologiei de calcul al contribuţiilor şi taxelor datorate la Fondul pentru mediu, cu modificările şi completările ulterioare;
* Ordonanţei de urgenţă a Guvernului nr. 198/2005, privind constituirea, alimentarea şi utilizarea Fondului de întreţinere, înlocuire şi dezvoltare pentru proiectele de dezvoltare a infrastructurii serviciilor publice care beneficiază de asistenţă financiară nerambursabilă din partea Uniunii Europene, cu modificările si completările ulterioare;
* Ordinului președintelui A.N.R.S.C. nr. 640/2022 privind aprobarea Normelor metodologice de stabilire, ajustare sau modificare a tarifelor pentru activităţile de salubrizare, precum şi de calculare a tarifelor/taxelor distincte pentru gestionarea deşeurilor şi a taxelor de salubrizare, cu modificările și completările ulterioare;
* Hotărârea nr. 219 din 23.12.2019 a Consiliului Local Bistriţa, privind aprobarearegulamentului de instituire şi administrare a taxei speciale de salubrizare ȋn municipiul Bistriţa şi instituirea taxei speciale de salubrizare pentru anul 2020;

Pe teritoriul administrativ al municipiului Bistriţa se instituie taxa specială de salubrizare pentru asigurarea următoarelor activități ale serviciului de salubrizare:

* colectarea separată şi transportul separat al deșeurilor municipal și al deșeurilor similar provenind din activități comerciale din industrie și instituții, inclusive fracții colectate separat; sunt incluse aici şi deşeurile periculoase din deșeurile menajere, deșeurile din construcții și desființări şi deşeurile voluminoase colectate în cadrul campaniilor de colectare; sunt excluse de la taxa specială de salubrizare colectarea și tratarea deşeurilor stradale.
* sortarea deșeurilor reciclabile în stația de sortare;
* organizarea prelucrării, neutralizării și valorificării material și energetice a deșeurilor, respective compostarea deşeurilor biodegradabile în instalații centralizate;
* administrarea depozitului conform de deşeuri;
* dezvoltarea infrastructurii tehnico-edilitare aferente serviciului de salubrizare;
* costul desfăşurării unei campanii/an pentru colectarea deşeurilor textile, obligaţie care trebuie implementată până cel târziu la 01.01.2025.

Faţă de aceste considerente, se impune aprobarea **propriului Regulament de instituire si administrare a taxei speciale de salubrizare în municipiul Bistriţa (conform anexei la prezenta hotărâre)**, precum şi modificări privind structura şi cuantumul taxei speciale de salubrizare conform dispozițiilor instituite prin Hotărârea nr. 19/29.11.2023 AGA A.D.I. Deșeuri Bistrița-Năsăud.

Potrivit prevederilor art. 6 alin. (1) lit. l) din Legea Nr. 101/2006, republicată,

privind serviciul de salubrizare a localităţilor, autorităţile administraţiei publice locale ale unităţilor administrativ-teritoriale au competenţe exclusive în ceea ce priveşte organizarea, atribuirea, coordonarea şi controlul activităţilor de salubrizare desfăşurate în aria teritorială de competenţă a acestora şi exercită următoarele atribuţii:

“l) aprobarea stabilirii, ajustării sau modificării taxei de salubrizare, în termen de cel mult 30 de zile de la comunicarea de către asociaţia de dezvoltare intercomunitară a hotărârii de aprobare a tarifelor distincte pentru gestionarea fracţiunilor de deşeuri municipale colectate separat, în cazul în care asociaţia de dezvoltare intercomunitară are calitatea de autoritate contractantă pentru toate activităţile desfăşurate de operatori pe fluxul deşeurilor municipale ori în situaţia în care există mai multe autorităţi contractante pentru activităţile desfăşurate de operatori pe fluxul deşeurilor municipal”;

Pentru anul 2024, se propune cuantumul taxei speciale de salubrizare după cum urmează:

- Taxă utilizatori casnici din mediul urban: 24,75 lei/pers/lună; ( cu TVA )

* Taxă utilizatori non-casnici – deșeuri de metal, plastic şi sticlă: 1.595,28 lei/tonă ( cu TVA )
* Taxă utilizatori non-casnici – deșeuri reziduale, inclusiv a reziduurilor menajere și similare și a altor deșeuri colectate separat decât cele de hârtie, metal, plastic şi sticlă: 981,88 lei/tonă ( cu TVA )

Formulele de calcul utilizate pentru stabilirea taxei de salubrizare sunt cuprinse în anexa nr. 11 la Regulamentului de instituire şi administrare a taxei speciale de salubrizare în municipiul Bistrița.

Încasarea taxei speciale de salubrizare, se va efectua de către Direcția Economică-Venituri, în contul IBAN RO96TREZ10121360206XXXXX – Taxe speciale, deschis la Trezoreria municipiului Bistrița şi se face venit la bugetul local al municipiului Bistrița.

Având în vedere cele precizate mai sus, propunem aprobarea Proiectului de hotărâre privind aprobarea Regulamentului de instituire şi administrare a taxei speciale de salubrizare în municipiul Bistriţa şi instituirea taxei speciale de salubrizare pentru anul 2024, în forma prezentată.

**Viceprimar**

**SORIN HANGAN**

**Director Executiv, Director Executiv,**

**SCURTU NICOLAE CINCEA DUMITRU**

**Director Executiv Adjunct,**

**MIHUŢ ALBINA**

Ȋntocmit: Danci Ancuţa Petruţa